recursal/SuperWikiNEXT-32B huggingface dataset:
**Рождество на Пресвета Богородица** (грчки: *Ιερά Μονή Θεοτόκου Καλλίπετρας*) — манастир кај селото Рахово, Берско, Егејска Македонија. Влегува во состав на Берско-негушко-камбаниската епархија на Цариградската патријаршија.

Географија
----------

Манастирот се наоѓа во долината на реката Бистрица, недалеку од селото Рахово. Наречен е и **Калипетренски манастир** според ридот Калипетра (тур. Џамала) на кој е сместен.

Историја
--------

Манастирот е еден од најстарите во регионот. Тоочната година на основање е непозната. Неговото постоење се споменува во документ од 1100 г. Во XVIII век доживеал расцут. За време на Негушкото востание во 1822 г. манастирот е уништен од Османлиите, а монасите биле убиени. Подоцна е возобновен. За време на Грчката вооружена пропаганда во Македонија бил база на андартите, па затоа во 1907 г. поранешниот игумен Ставри и игуменот Игнатиј се убиени. Во 1941 г. манастирот повторно изгорел, овојпат заради негрижа на овчар. Подоцна е обновен.

Поврзано
--------

* Берско-негушко-камбаниска епархија

Наводи
------

1. 1 2 3  „Ιερά Μονή Θεοτόκου Καλλίπετρας". Ιερά Μητρόπολη Βεροίας, Ναούσης και Καμπανίας. Посетено на 31 мај 2014.
2. ↑  „Monasteries and Pilgrimages". Discover Veria. Посетено на 9 август 2016.
3. ↑  „Ιερά Μονή Παναγίας Καλλίπετρας". Μοναστήρια της Ελλάδος. Посетено на 26 јуни 2017.[*мртва врска*]
**Свети Константин** (грчки: *Ιερά Μονή Αγίου Κωνσταντίνου*) — манастир во селото Везник, Серско, Егејска Македонија. Влегува во состав на Серско-нигритската епархија на Цариградската патријаршија.

Манастирот е изграден на истоимениот рид во јужниот дел на селото. Според натписот на вградената плоча над западниот влез, храмот е подигнат во 1872 година. Негов Ктитор е Георгиос Васаку Апостолу. Според друг натпис лево од иконостасот, црквата е обновена и проширена во 1877 г. од монахот Герман. Црквата има две елипсовидни куполи на правоаголни столбови и лакови. Жртвеникот е покриен со свод. Иконостасот има мермерна основа, а нагоре е резбан во дрво. Во храмот има вредни икони од XIX век.

Поврзано
--------

* Серско-нигритска епархија

Наводи
------

1. 1 2 3 4 5  „Διακοπές". In.gr. Архивирано од изворникот на 2018-01-02. Посетено на 1 јануари 2018.
2. ↑  „Μνημεία της Κοινότητας Αγίου Πνεύματος". Δαρνακοχώρια. Архивирано од изворникот на 2014-01-28. Посетено на 1 јануари 2018.
**Свети Кирик и Јулита** (грчки: *Ιερά Μονή Αγίων Κηρύκου και Ιουλίτης*) — женски манастир кај градот Валовишта, Егејска Македонија. Влегува во состав на Валовишката епархија на Цариградската патријаршија.

Манастирот се наоѓа на рид североисточно од градот. Основан е во 1968 г. од митрополитот Јован Валовишки. Пред да стане валовишки митрополит, Јован служел на островот Самос, каде култот мачениците Кирик и Јулита е мошне присутен, па затоа решил да го воведе и во доверената епархија. Самата манастирска црква е во рамките на манастирот, а однадвор има голема црква, до која стои гробот на митрополитот Јован.

Поврзано
--------

* Валовишка епархија

Наводи
------

1. 1 2  „Ιερά Μονή Αγίας Τριάδας Λαγκαδά". Μοναστήρια της Ελλάδος. Посетено на 25 јуни 2017.[*мртва врска*]
**Левичарска партија.ПДС** (германски: Die Linkspartei.PDS), порано *Партија за демократски социјализам* (*Partei des Demokratischen Sozialismus*, *PDS*) е поранешна демократско-социјалистичка партија во Германија. Таа е претходник на Партијата за социјалистичко единство на Германија (SED, СЕД), која владеела во Источна Германија до 1990. Од 1990 до 2005, ПДС била „левичарската партија на истокот", добивајќи минимална поддршка во западна Германија, а од 15 до 25% од гласовите во источна Германија, влегувајќи во разни коалиции (со Социјалдемократската партија на Германија). Во 2005, ПДС, преименувана во Левичарска партија, влегла во изборна алијанса со западногерманската ВАСГ (Arbeit und soziale Gerechtigkeit – Die Wahlalternative, WASG, Работничка и социјална правда - Изборната алтернатива) и добила 8.7% од гласовите на федералните избори од септември 2005.

Партијата има многу социјалпрогресивна политика. На пример, сакаат да се легализираат браковите помеѓу луѓе од ист пол и државата да обезбедува подобри услови за имигрантите.

На 16 јуни 2007, Левичарската партија.ПДС се соединила со ВАСГ, со што се формирала единствена партија наречена едноставно „Левицата." (Die Linke. со точка на крајот од името).

На меѓународно ниво, Левата партија.ПДС е соосновач на Европската левичарска алијанса на партии и била најголема партија во групата Европска обединета левица - Нордиска зелена левица во Европарламентот.

Поврзано
--------

* Левичарска партија (Германија)
* Партија за социјалистичко единство на Германија

Надворешни врски
----------------

* Дојче Веле „Обединувањето го смени ликот на Партијата на Левицата"


|  |  |
| --- | --- |
|  | *Оваа статија за политичка партија во Германија е никулец. Можете да помогнете со тоа што ќе ја проширите*. |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 132284785
* LCCN: n90655378
* ISNI: 0000 0001 2160 3968
* GND: 5010217-5
* SUDOC: 030977932
* BNF: cb12228609w (податоци)
* NKC: ko2004238821

 |

 |
**Легенда за спијачите** (српски: *Легенда о спавачима*) — расказ на српскиот писател Данило Киш, дел од збирката раскази „Енциклопедија на мртвите" од 1983 година.

Содржина
--------

Расказот се состои од 20 мали делови. Во една пештера, на ридот Целион, лежат тројца мртовци - Дионизиј, неговиот пријател Малхус и овчарот Јован, заедно со неговото куче Китмир. Прв се буди Дионизиј, кој во себе ги повикува Господ, но и името на саканата Приска. Тогаш, Дионизиј почнува да се сеќава како луѓето дошле во пештерата, носејќи икони и пеејќи псалми, како нивните тела ги носеле низ пештерата, како ги положиле на воловска кола, како влегле низ градската капија, итн. Притоа, цело време Дионизиј се прашува дали сето тоа било јаве или сон.

Осврт кон расказот
------------------

Во пост-скриптумот кон збирката, Киш објаснува дека инспирацијата за расказот потекнува од легендата за седумтемина спијачи од Ефес, која потекнува од Коранот, а која на почетокот од 6 век била забележана и од сирискиот автор Саруг. Подоцна, легендата ја обработил и арапскиот писател Тауфик ал-Хаким во својата драма „Пештера", а таа се споменува и во коментарите кон романот на Јан Потоцки, „Ракопис најден во Сарагоса". Според легендата, во 250 година, седум млади луѓе од Ефес (Константин, Дионизиј, Јован, Максимилијан, малхус, Мартинијан и Серапион) побегнале од прогонствата на Дециј во една пештера на ридот Целион. По 230 години (или, според друга верзија, по 309 години), тие се разбудиле, но набргу умреле, а нивните тела биле пренесени во Марсеј. Мотото на расказот Киш го презел од осумнаесеттата сурата на Коранот, со наслов: „Пештера".

Наводи
------

1. ↑  „Legenda o spavačima" во: Danilo Kiš, *Enciklopedija mrtvih*. Beograd: Arhipelag, 2015, стр. 61-82.
2. ↑  „Post scriptum" во: Danilo Kiš, *Enciklopedija mrtvih*. Beograd: Arhipelag, 2015, стр. 166-167.
Во математиката, **левинсоновото неравенство** - неравенство кое се должи на Норман Левинсон, вклучува позитивни броеви. Нека {\displaystyle a>0} и нека {\displaystyle f} да биде дадена функција што има трет дериват на опсегот {\displaystyle (0,2a)}, и такви што

{\displaystyle f'''(x)\geq 0}
за сите {\displaystyle x\in (0,2a)}. Да претпоставиме {\displaystyle 0<x\_{i}\leq a} и {\displaystyle 0<p\_{i}} за {\displaystyle i=1,\ldots ,n}. Потоа

{\displaystyle {\frac {\sum \_{i=1}^{n}p\_{i}f(x\_{i})}{\sum \_{i=1}^{n}p\_{i}}}-f\left({\frac {\sum \_{i=1}^{n}p\_{i}x\_{i}}{\sum \_{i=1}^{n}p\_{i}}}\right)\leq {\frac {\sum \_{i=1}^{n}p\_{i}f(2a-x\_{i})}{\sum \_{i=1}^{n}p\_{i}}}-f\left({\frac {\sum \_{i=1}^{n}p\_{i}(2a-x\_{i})}{\sum \_{i=1}^{n}p\_{i}}}\right).}
Фановото неравенство е посебниот случај на левинсоновото неравенство, каде

{\displaystyle p\_{i}=1,\ a={\frac {1}{2}},}
и

{\displaystyle f(x)=\log x.}

Наводи
------

* Скот Лоренс и Даниел Сегалман: *A generalization of two inequalities involving means*, Зборник на трудови на Математичкото друштво на САД. Том 35 број 1, септември 1972 година.
* Норман Левинсон : *Generalization of an inequality of Ky Fan*, весник за математичка анализа и апликации. Том 8 (1964), 133–134.
Насловна страница на книгата, дело на Абрахам Бос во соработка со Хобс
„**Левијатан**" е политичко-филозофско дело на англискиот материјалист Томас Хобс, објавен во 1651 година. Станува збор за митското суштество левијатан кој има хебрејско потекло и значи „морска неман", „голем брод" или „силен човек".

Кај Хобс, левијатан е суверена државна власт (за него најдобра форма е апсолутна монархијата), која е потребна за да се присилат луѓето на своите обврски. Затоа луѓето склучуваат договори за „својата моќ и сила од еден човек да се пренесе на еден човек или на неколку луѓе", и така што создадат државна заедница. Инаку, луѓето би се вратиле во природна состојба во која човекот на човек е волк, ако немало општествен договор на основа на разумните правила да не прават на другиот ништо што не би сакале ним да им го прават.

Наводи
------

1. ↑  „Политичката филозофија на Томас Хобс". МК Револуција. април 05 2013. Посетено на 2013-04-16. Проверете ги датумските вредности во: `|date=` (help)[*мртва врска*]
2. ↑  „Hobbes's Moral and Political Philosophy". *Stanford Encyclopedia of Philosophy*. (проверено на 11 март 2009)

Надворешни врски
----------------

* Оригиналното издание од 1651 година
* 

* *Левијатан* на Проектот „Гутенберг"
* Бесплатни звучни примероци од првиот и вториот том на *Левијатан* на LibriVox
* Целиот текст во електронска верзија на oregonstate.edu
* Скратена верзија од „Левијатан" на earlymoderntexts.com

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 180243883
* LCCN: n84233406
* GND: 4231132-9
* SUDOC: 027324931
* BNF: cb119391676 (податоци)

 |

 |
**„Легендата за изгубените"** (англиски: *Legend of the Lost*) — американско-италијански филм од 1957 година, во режија на Хенри Хатавеј (Henry Hathaway) по сценариото на Роберт Преснел Јуниор (Robert Presnell Jr.) и Бен Хехт (Ben Hecht). Главните улоги ги толкуваат: Џон Вејн (John Wayne), Софија Лорен (Sophia Loren), Росано Браци (Rossano Brazzi), Курт Кашнар (Kurt Kasznar), Ибрахим Ел Хадиш (Ibrahim El Hadish), Анџела Порталури (Angela Portaluri) и Соња Мозер (Sonia Moser). Филмот е снимен во Либија, а се истакнува со извонредната фотографија, дело на Џек Кардиф (Jack Cardiff).

Синопсис
--------

Дукас (го игра Кашнар) е управник на мал град во Северна Африка во периодот на француското колонијално владеење. Него го посетува угледниот гостин од Европа, отмениот Пол Бонар (го игра Браци), кој организира експедиција во внатрешноста на Сахара со цел да пронајде еден стар, изгубен град. Дукас му препорачува како водич да го ангажира локалниот авантурист Џо Џенуари (го игра Вејн), а во експедицијата им се придружува и убавата Дита (ја игра Лорен)...

Наводи
------

1. ↑  HRT, Legenda o izgubljenom blagu, američko-talijanski film (12) (1957.) - Zlatno doba Hollywooda (пристапено на 13.9.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
Знамето на Тристан да Куња
Знамето на управникот на Тристан да Куња
**Знамето на Тристан да Куња** е усвоено на 20 октомври 2002 со проглас на гувернерот на Света Елена според кралска повластица од кралицата Елизабета II. Како посед на Света Елена, Тристан да Куња го користел светоеленското знаме.

Знамето е од типот син павилјон. Во слободниот дел е сместен грбот — тирстански долг чун над поморска круна, со средиштен штит украсен со жолтоклуни албатроси и два тристански јастога во улога на штитодржачи. Во подножјето е истакната лента со геслото *Our faith is our strength* („Вербата е нашата сила").

Автор на знамето е истакнатиот вексилолог Греам Бартрам.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Знамиња на британските прекуморски територии и крунски поседи |
| --- |
|  |
| Прекуморскитеритории | 
* Акротири и Декелија
* Ангвила
* Бермуда
* Британска Антарктичка Територија
* Британска Индоокеанска Територија
* Британски Девствени Острови
* Гибралтар
* Јужна Џорџија и Јужни Сендвички Острови
* Кајмански Острови
* Монтсерат
* Питкерн
* Света Елена, Вознесение и Тристан да Куња
	+ Света Елена
	+ Вознесение
	+ Тристан да Куња
* Туркс и Кајкос
* Фолкландски Острови

 | Знаме на Обединетото Кралство |
|  |
| Крунски поседи | 
* Гернзи
	+ Олдерни
	+ Сарк
	+ Херм
* Ман
* Џерси

 |

 |
**Катарина Вентин** (1637-1707) — шведска (првично германска) бабица, официјална бабица на кралскиот двор. Таа е посочувана како најпозната бабица во историјата на Шведска.

Вентин била повикана во Шведска од Германија за да го породи идниот шведски крал Шарл XII во 1682 година. На нејзина сопствена иницијатива, таа добила престој во близина на кралската палата, титула Кралска бабица и кралски декрет за да ја извршува својата работа во Стокхолм под кралска заштита, наместо под надзор на медицинските власти. Поддржана од кралицата, Улрика Елеонора од Данска, таа била активна и меѓу сиромашните во главниот град. Вентин имала големо знаење во медицината и била почитувана во медицинските кругови. Иако самата не објавила книга, Јохан фон Хорн се осврнал на неа во неговата книга за акушерството, *Den svenska wäl-öfwande Jordan-Gumman* од 1697 година.

Наводи
------

* Пија Хојеберг (шведски): „Jordордемор" (бабица), Карлсонс Бокфарлаг 1991 година.ISBN 91 77 98 46 33 .
**Каталонски Земји** (каталонски: *Els Països Catalans*) — територии каде што каталонскиот јазик или некаков негов вид се зборува. Во нив се вбројуваат шпанските региони Каталонија, Валенсија, Балеарските Острови и делови од Арагон и Мурсија, како и областа Русијон во Франција, места во Кнежевството Андора и градот Алгеро во Сардинија (Италија). Во контекст на каталонскиот национализам, терминот понекогаш се користи на поограничен начин за да се однесува само на Каталонија, Валенсија и Балеарските Острови. Каталонските Земји не наликуваат со ниту една сегашна или мината политичка или административна единица, иако најголем дел од областите припаѓале на Арагонската Круна во средниот век. Делови од Валенсија (шпански) и Каталонија (окситански) не зборуваат на каталонски јазик.

Каталонските Земји се наоѓаат во центарот на културни и политички проекти од крајот на 19 век. Нивната главна културна димензија станала сè повеќе политички обвинета на крајот на 1960-тите и во почетокот на 1970-тите, кога Франкоизмот почнал да умира во Шпанија, и она што било културен термин ограничен за познавачите на каталонската филологија станало проблематика во периодот на шпанската транзиција во демократија, особено во Валенсија во текот на 1980-тите. Дел од современите лингвистички и културни проекти се Институтот Рамон Љуљ и Фондацијата Рамон Љуљ, кои ги водат владите на Балеарските Острови, Каталонија и Андора, Генералниот совет на Источните Пиренеи, градскиот совет на Алгеро и мрежата на градови во Валенсија. Политички, овој концепт вклучува паннационалистички проект за обединување на териториите на Шпанија и Франција, кои зборуваат каталонски, често во контекст на независноста на Каталонија. Политичкиот проект не ужива широка поддршка, особено надвор од Каталонија, каде што се смета за израз на каталонски експанзионизам. Терминот Каталонски Земји сам по себе е контроверзен, а валенциските националисти избегнуваат да го користат.
**Катарина Ина Гардијан** (Белград, 26 ноември 1992 година) е српска поп-фолк пејачка.

Биографија
----------

Катарина Гардијан е родена на 26 ноември 1992 година во Белград. Од својата осумнаесетта година настапува со својот бенд низ регионот. Таа е студент на Музичката академија во Белград. На деветнаесетгодишна возраст учествувала во „Првиот глас на Србија", а во сезоната 2013/14 година и во музичкиот натпревар „Ѕвездите на Гранд".

Во 2016 година, Катарина го снимила својот прв сингл наречен „Опрез". Во 2017 година сними видео за баладата „Овие ноќи". Потоа, истата година, ги објавила песните „24 дена" и „Злобна кралица". Првите соработки ги има со Кристијан Тудор и песната „Ако не сакам", а најголемиот успех на Ина досега е песната со Милан Станковиќ наречена „Све што nemame".

Во јуни 2018 година, Ина најави ЕР наречено „Прва дама" во соработка со *ИДЈ продукција.* Објавени се песните „Откинувам" и „Дојди". Потоа ја објави насловната песна „Прва дама".

Дискографија
------------

### ЕР

* *Прва дама* (2018)

### Видеографија

| Спот | Година | Режисер |
| --- | --- | --- |
| *Опрез* | 2016 | TOXIC ENTERTAINMENT |
| *Ове ночи* | 2017 | TOXIC ENTERTAINMENT |
| *24 дана* | 2017 | TOXIC ENTERTAINMENT |
| *Зла краљица* | 2017 | TOXIC ENTERTAINMENT |
| *Ако будем хтела* | 2017 | TOXIC ENTERTAINMENT |
| *Све што не смемо* | 2017 | TOXIC ENTERTAINMENT |
| *Откидам* | 2018 | NN Media |
| *Доџи* | 2018 | NN Media |
| *Прва дама* | 2018 | NN Media |
| *Крила сломљена* | 2021 | Душан Јауковиќ |
|

### Песни

* Внимание (2016)
* Овие ноќи (2017)
* 24 дена (2017)
* Злобна кралица(2017)
* Ако не сакам (со Кристијан Тудор) (2017)
* Се што немаме (со Милан Станковиќ) (2017)
* Откинувам (2018)
* Дојди (2018)
* Прва дама (2018)

Наводи
------

1. ↑  Biografija - Katarina Gardijan, Посетено на 26. 6. 2018.
2. ↑  OVAKVU BALADU JOŠ NISTE ČULI! Seksepilna Katarina Gardijan obara s nogu, a spot ćete gledati iznova i iznova! (VIDEO) (FOTO), Посетено на 26. 6. 2018.
3. ↑  Ina Gardijan: Prva dama - Deezer, Посетено на 26. 6. 2018.

Надворешни врски
----------------

* Дискографија на *discogs.com*
Клинскоопашeстите пафини се гнездат на островот
**Островот Котомо** ― мал остров покрај островот Пин, Нова Каледонија. Исто така се изговара како Кутомо или Кутумо.

Важна птичја област
-------------------

440 хектарскиот тракт кој го опфаќа јужниот дел на островот е признат како важна област на птици (ВПО) од страна на BirdLife International затоа што поддржува размножувачка колонија од околу 38.000 парови на клинскоопашeсти пафини.

Наводи
------

1. ↑
2. ↑  „Kotomo Island". *BirdLife Data Zone*. BirdLife International. 2021. Посетено на 23 февруари 2021 2021. Проверете ги датумските вредности во: `|accessdate=` (help)

Надворешни врски
----------------

* Карта на островот Пин, островот Котомо и други острови

Координати: 22°39′47″S 167°31′41″E﻿ / ﻿22.66306° ЈГШ; 167.52806° ИГД﻿ / -22.66306; 167.52806
Коутсова Земја во рамките на АнтарктикКоутсова Земја
Местоположба на Антарктикот

Брегот на Коутсовата Земја сликан во јануари 1915 г.
**Коутсова Земја** (англиски: *Coats Land*) — област на Антарктикот која се наоѓа западно од Земјата на Кралицата Мод и го образува источниот брег на Веделовото Море. Се протега во правец североисток–југозапад, помеѓу 20°00′ ЗГД и 36°00′ ЗГД. Нејзиниот североисточен дел е откриен со бродот „Скоша" на Вилијам Спирс Брус, предводникот на Шкотскаta национална антарктичка експедиција (1902-1904 г.) Тој и го дал името во чест на Џејмс Коутс и мајорот Ендрју Коутс, двајцата главни поддржувачи на експедицијата.

Истражувачки станици
--------------------

1. база Белграно II (Аргентина)

Правополагачи на Коутсовата Земја
---------------------------------

На источниот дел на Коутсовата Земја полага право Норвешка и сочинува дел од Земјата на Кралицата Мод. На средишниот дел полага право Велика Британија и сочинува дел од Британската Антарктичка Територија, додека пак на западниот дел полага право Аргентина и тој е дел од Аргентински Антарктик.

Поврзано
--------

* Кердов Брег
* Луитполдов Брег

Наводи
------

1. ↑  Коутсова Земја — Информативен систем за географски имиња (GNIS) на Геолошкиот топографски институт на САД (англиски)
2. ↑  „Coats Land | region, Antarctica". *Encyclopedia Britannica* (англиски). Посетено на 21 мај 2020.

Координати: 77°00′S 27°30′W﻿ / ﻿77.000° ЈГШ; 27.500° ЗГД﻿ / -77.000; -27.500
Логото на Кеј д'Орсе
**Кеј д'Орсе** (фр. *Quai d'Orsay*) е марка на висококвалитетни кубански пури (Хабанос СА).

Историја
--------

Марката Кеј д'Орсе била создадена од Кубатабако во 1973 за францускиот државен тутунски монопол, СЕИТА и е поблага марка со оглед на тоа што е правена за францускиот вкус. Има неколку разни приказни за тоа што означува името на марката: едни велат дека е именувата според познатата париска авенија, други велат по Министерството за надворешни работи на Франција кое се наоѓа таму, а трети пак велат дека тоа се однесува на седиштето на СЕИТА, кое исто така се наоѓа на таа авенија.

Кеј д'Орсе не е под управа Хабанос СА повеќе години, туку под директна управа на Кубатабако и СЕИТА, но судејќи според пакувањето, документите од Хабанос СА и спојувањето на СЕИТА со Табакалера во мултинационалната фирма Алтадис, Кеј д'Орсе е дел од Хабанос СА како и секоја друга марка на кубански пури.

Друга необична одлика на линијата на Кеј д'Орсе се пурите од форматот „корона". Сѐ со доцните 1980-ти, Кеј д'Орсе сѐ уште произведувале „Coronas" со две разни нијанси на омот: Claro и Claro Claro. Како што модата за посветли омоти се изгубила (потрошувачите плаќале повеќе за всушност истата пура, кај која омотот павел занемарливо мала разлика), производството на Coronas Claro Claro престанало. Иако на кутијата пишува *Coronas*, официјалниот производен назив сѐ уште е *Coronas Claro*.

Кутија Кеј д'Орсе Gran Coronas
### *Витоли* на Кеј д'Орсе

Ова е список на *витоли* (големини) во рамките на производната линија на Кеј д'Орсе со нивните димензии во англиски и метрички систем, нивните *vitolas de galera* (фабрички имиња) и нивните разговорни називи според американската терминологија.

*Рачно-изработени витоли*

* Imperial - 7" x 47 (178 x 18.65 mm) Julieta, черчил
* Gran Corona - 6 1/8" x 42 (155 x 16.67 mm) Corona Grande, долга корона
* Corona Claro - 5 5/8" x 42 (142 x 16.67 mm) Corona, корона
* Panetela - 7" x 33 (178 x 13.10 mm) Ninfa, тенка панетела

Поврзано
--------

* Марки на пури

Надворешни врски
----------------

* Официјално мрежно место на Хабанос С.А. (англиски) (шпански)
* Критики на пурите на Кеј д'Орсе (англиски)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Кубански пури |
| --- |
|  |
| Глобални | Квинтеро **·**  Коиба **·**  Монтекристо **·**  Партагас **·**  Ромео и Хулиета **·**  Ојо де Монтереј | Логото на Хабанос С.А. |
|  |
| Мултилокални | Боливар **·**  Вегас Робаина **·**  Гвантанамера **·**  Панч **·**  Фонсека **·**  Х. Упман **·**  Хозе Л. Пједра |
|  |
| Локални | Белинда  **·**  Вегуерос **·**  Дипломатикос **·**  Ел Реј дел Мундо **·**  Кабањас **·**  Кеј д'Орсе **·**  Ла Глорија Кубана **·**  Ла Флор де Кано **·**  Лос Статос де Лукс **·**  Пор Ларањага **·**  Рамон Аљонес **·**  Рафаел Гонзалез **·**  Санчо Панса **·**  Сент Луис Реј **·**  Хуан Лопез |
|  |
| Нишни | Куаба **·**  Сан Кристобал де ла Хабана **·**  Тринидад **·**  Троја |

 |
**Кејт Руни Мара** (родена на 27 февруари 1983 г.) — американска глумица.

Мара глумела во политичката серија *Куќа од карти* како Зои Барнс и во серијата *24* како компјутерскиот аналитичар Шари Ротенберг. Својата прва филмска улога таа ја добила во романтичната драма *Случајна авантура* (1999). Таа глумела во филмовите *Кршенгрб планина* (2005), *Ние сме Маршал* (2006), *На нишан* (2007), *Транссибирска пруга на смртта* (2008), *Отворен пат* (2009), *Виртуелна свест* (2014), *Фантастичната четворка* (2015) и во *Марсовец: Спасувачка мисија* (2015). Таа исто така глумела во минисеријата *Американска хорор-приказна: Куќа на убиства* во 2011 година како Хајден Меклејн.

Наводи
------

1. ↑  „Kate Mara". TV Guide. Посетено на September 1, 2014.

Надворешни врски
----------------

* Кејт Мара на  Семрежната филмска база на податоци (англиски)

* Кејт Мара на Твитер
Кечап и помфрит
Збoрот ***кечап*** потекнува од кинескиот збор *ке-тсиап* кој значи сос сличен на ферментирани зрна од соја. Тоа е популарен сос од домат, и не е само вкусен додаток за јадење, туку е и многу здрав. Има препознатлива црвена боја и се јаде ладен. Основни состојки му се домат, пипер, кромид , магдонос, шеќер, цимет, каранфил, оцет. Засладувачот е најчесто шеќер или фруктоза од пченкарен сируп. Зависно од видот на рецептот зависи и кој зачини би се додале за правење на кечепот. Во денешно време некои јадења не можат да се замислат без употреба на кечепот како додаток на: пица, помфрит, топли сендвичи, колбаси, хамбургери, виршли, печено месо на скара сите видови и секако во многу други јадења.

Историја
--------

Шише со кечап
До почетокот на 18- век, кечепот е за првпат е направен во малајската држава (денешна Малезија и Сингапур). Првиот кечап во таа регија е откриен од еден британски истражувач. Многу варијанти на кечепот се правени, но оригиналната која е направена од домати и која денес нам ни е позната, настанала цел еден век подоцна после разноразни направени рецепти. Во 1801 година рецептот за доматен кечеп е изготвен од страна на Сенди Адисон, а подоцна рецептот бил објавен во американскиот печатен кувар Слатка Куќа.

Видови
------

Домашен македонски кечап
Кечап
Постојат три врсти на кечеп:

* лут
* благ
* пица кечеп

Нутритивни вредности
--------------------

Кечап во кесичка
Една лажица кечеп има 15 калории, но сите тие калории потекнуваат од шеќерот. Кечепот не содржи ни масти, ни белковини. Освен тоа, овој прилог содржи исклучително многу натриум (190 мг). Сепак, направен е од домат, тако што содржи мала количина антиоксиданси.

Поврзано
--------

* Домат
* Ферментација

Наводи
------

1. ↑  Smith, Andrew F. (1996). *Pure Ketchup: A History of America's National Condiment, with Recipes*. University of South Carolina Press. стр. 17. ISBN 978-1-57003-139-7. Посетено на 1 октомври 2013.
2. ↑  „Ketchup: A Saucy History". *History*. 2012-07-20. Посетено на 15 март 2013.
3. ↑  „Домашен кечап (салца)". *MKDNews.com*. 2014-09-19. Архивирано од изворникот на 2016-04-20. Посетено на 2017-09-10.

Надворешни врски
----------------

|  |  |
| --- | --- |
| Ризница | „Кечап" на Ризницата ? |

* Прављење домаћег кечапа
* Кечап или мајонез
* Jurafsky, Dan, „Ketchup", *The Language of Food*, Google blogger, Посетено на November 10, 2011.
* Weissmann, Dan (11 мај 2015). „Why Are Ketchup Packets So… Unsatisfying?". *Marketplace*. American Public Media. I've Always Wondered… (story series). Посетено на 9 август 2015.
* Did George Washington use Ketchup? (history and 18th century recipes)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85135917
* GND: 4675095-2
* BNF: cb16601701j (податоци)

 |

 |
**Коледа леда** (или: **Коледе леде**) е една од најпознатите македонски коледарски песни. На Бадник, коледарите уште од рани зори одат од врата на врата, и ја пеат оваа песна најавувајќи го Христовото раѓање. За добрата вест, на коледарите им се даваат ореви, јаболка, костени, бонбони, смокви.

„Коледе леде" ја среќаваме и во запис на Г. Бојаџиев, објавена во „Книжици за читање" во Солун во 1893 година

Текст
-----

Коледе леде,

паднало греде,

утепало деде.

Деде се мачи,

баба го квачи,

со четири јајца,

гускини, шаткини.

  

Денес е Коледе,

утре е Божиќ,

ќе колеме теле,

теле вика: - Леле

не колете мене,

ќе ви купам зелје,

да месите пита,

да јадете сите.

  

Коледеее...

Контроверзии
------------

Неколку епархии од Македонската Православна Црква апелираа до коледарите да се воздржат од пеење на „Коледа Леда", затоа што во пресрет на големиот христијански празник „Божиќ" треба да се пеат песни кои го опеваат Христовото рождество, а не песни кои имаат деструктивна содржина и не се ни најмалку предвесник на Божиќ.

Наводи
------

1. ↑  „„Коледе, леде, паднало греде, утепало деде!" – најпопуларни коледарски песни за Бадник". *CrnoBelo.com*.
2. ↑  „Коледе леде, паднало греде,…За многу години денешниот голем празник!". *publicitet.mk*.
3. ↑  „Да не се пее „Коледе леде паднало греде..." апелира Струмичката епархија и ја запееја „Вечниот Бог"". *Радио Струмица Нет - strumicanet.com*. Архивирано од изворникот на 2021-10-19. Посетено на 2021-10-19.
4. ↑  „И годинава ќе се пее „Вечниот Бог" насместо „Коледе леде"". *религија.мк*. 21.12.2017. Проверете ги датумските вредности во: `|date=` (help)
**Коле Стојанов Младеновски** (20 октомври 1923

 во Шопско Рударе, Кратовско — 12 декември 1944

 во Гнилане, Косово) — македонски партизан, борец за слобода на Македонија и учесник во НОВ.

Животопис
---------

Произлегува од средноимотно селско повеќечлено семејство. Откако го завршил основното четиригодишно училиште во родното место,  останал кај родителите да им помага во земјоделието и сточарството. По капитулацијата на Кралството Југославија во 1941 година, бил регрутиран од бугарскиот окупатор. По отслужување на воениот рок се вратил во своето родно место. На 9 септември 1944 година кога во неговото село престојувале единиците на НОВ, заедно со уште други младинци од селото пристапиле во Народноослободителната војска на Македонија, најпрво во Месната команда во Кратово, па во Седумнаесеттата македонска ударна бригада, а подоцна и во составот на Третата македонска ударна бригада. Учествувал во повеќе борби до конечното ослободување на Македонија каде покажал посебен хероизам. Загинал во една борба во близината на Гнилане на 12 декември 1944 година. Според друга верзија се смета дека загинал во една борба против балистичките банди и Германците во близина на селото Шишево.

Наводи
------

1. 1 2 3  *Беа, загинаа, останаа*. Скопје: Историски Архив. 1969. стр. 221. На `|first=` му недостасува `|last=` (help)
2. 1 2  *Нивната борба за слобода, наш патоказ за иднината*. Кратово: Општински одбор на СЗБ НОВ Кратово. 1985. стр. 44.
**Колиметрија** е микробиолошка лабораториска метода која се користи за одредување на присуството на колиформи бактерии во вода. Методата се состои од три фази: претпоставувачка, потврдна и завршна фаза. Колиметријата се потпира на некои од одликите на колиформните бактерии: тоа се сите аеробни и факултативно анаеробни, грамнегативни, аспорогени, стапчести бактерии кои ја ферментираат лактозата, при што произведуваат гас и киселина за време од 48 часа при 35° С.

Резултатите од колиметријата се изразуваат во форма на најверојатен број (Most Probable Number, MPN) на присутните организми. Овој број кој се одредува од некои формули на веројатност е проценка на просечната густина на колиформи во земениот примерок на вода. Утврдувањето на густината на колиформите дава најдобра проценка за делотворноста на процесот на третирање на водата и санитарниот квалитет на нетретираната вода.

Прецизноста на секој тест зависи од бројот на искористени епрувети. Колиметрискиот тест дава најдобри информации кога најголемиот примерок со инокулум не произведува гас во сите или во повеќето од епруветите. Густината на бактериите може да се процени со формула или од табела користејќи го бројот на позитивни епрувети во повеќе разредувања.
**Локална анестезија** е било која техника која се користи за да предизвика отсуство на осет на одреден дел од телото, најчесто за да се поттикне локална аналгезија, односно локална нечувствителност на болка, иако можат да бидат зафатени и други локални сетила. Тоа им овозможува на пациентите да бидат подложени на хируршки и стоматолошки зафати без да чувствуваат болка и да бидат вознемирени. Во многу ситуации, како што е царски рез, овој начин е побезбеден за разлика од општата анестезија. Исто така се користи против болка којашто не е предизвикана од хируршки зафат и за да се овозможи дијагностицирање на некои хронични заболувања. Анестезиолозите понекогаш користат техники на комбинирање на општа и локална анестезија.

Следниве поими често се користат наизменично:

* *Локална анестезија, во конкретна смисла е анестезија на мал дел од телото како што е заб или дел од кожата.*
* *Регионалната анестезија е насочена кон анестетирање на поголем дел од телото како што е рака или нога.*
* *Спроведувањето на анестезија опфаќа голем број на локални и регионални техники за анестезија.*

|  |  |
| --- | --- |
| Stub icon | *Оваа медицинска статија е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑  thefreedictionary.com > local anesthesia In turn citing: Mosby's Medical Dictionary, 8th edition. Copyright 2009
**Знамето на Тувалу** е официјалното знаме на оваа океанска држава. Ова знаме било усвоено во 1978 година по независноста во 1978 и одвојувањето од Кирибати во 1976.

Опис
----

Знамето е составено од позадина во уникатна нијанса на сина боја, која не може да се најде на други сини симболи. Во кантонот на знамето се наоѓа знамето на Обединетото Кралство, пракса која ја користеле скоро сите зависни британски територии. Во слободниот дел од знамето има поставено девет златни ѕвезди кои ги претставуваат деветте атоли и острови на државата кои се распоредени исто како што се островите, но во правец кон исток, не кон запад.

Промени и контраверзи
---------------------

Името на државата Тувалу значи „осум заедно", што се однесува на осумте населени острови до 1949, а деветтиот бил населен нешто по таа година. Така, во октомври 1995 година една ѕвезда била тргната од знамето според името на државата. Во јануари 1996 година се дизајнирало ново знаме без знамето на Обединетото Кралство, но пак се зачувале осумте ѕвезди. Сепак, народот не го прифатил тоа знаме бидејќи не ја симболизирала монархијата (кралицата Елизабета II) и во 1997 година се вратило старото знаме со девет ѕвезди.

Други знамиња
-------------

* Државно знаме на Тувалу.Државно знаме на Тувалу.
* Знаме на Генералниот гувернер на Тувалу.Знаме на Генералниот гувернер на Тувалу.
* Симболизам на ѕвездите.Симболизам на ѕвездите.

Историски знамиња
-----------------

* Знаме на Гилбертски и Елиски Острови. Знаме на Гилбертски и Елиски Острови.
* Знаме на Тувалу (1 октомври 1976 - 1 октомври 1978). Знаме на Тувалу (1 октомври 1976 - 1 октомври 1978).
* Знаме на Тувалу (1 октомври 1978 - 1 октомври 1995).Знаме на Тувалу (1 октомври 1978 - 1 октомври 1995).
* Знаме на Тувалу (октомври - декември 1995).Знаме на Тувалу (октомври - декември 1995).
* Знаме на Тувалу (јануари 1996 - 11 април 1997). Знаме на Тувалу (јануари 1996 - 11 април 1997).

Поврзано
--------

* Тувалу
* Грб на Тувалу

Наводи
------

1. ↑

Надворешни врски
----------------

* Тувалу — „Знамиња на светот"

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * п
* р
* у
Знаме на Океанија |
| --- |
|  |
| Држави | 

Австралија **·** Вануату **·** Индонезија1 **·** Источен Тимор1 **·** Кирибати **·** Маршалски Острови **·** Микронезија **·** Науру **·** Нов Зеланд **·** Палау **·** Папуа Нова Гвинеја **·** Самоа **·** Соломони **·** Тонга **·** Тувалу **·** Фиџи
 |
|  |
| Зависнитеритории | 

Американска Самоа **·** Божиќен Остров **·** Валис и Футуна **·** Велигденски Остров **·** Гуам **·** Кокосови Острови **·** Кукови Острови **·** Ниуе **·** Нова Каледонија **·** Норфолшки Остров **·** Питкернски Острови **·** Ротума **·** Северни Маријански Острови **·** Токелау **·** Француска Полинезија **·** Хаваи
 |
|  |
| 1 Држави кои се сметаат како дел од друг континент, во овој случај Азија. |

 |
**Издаваштво** или **издавачка дејност** — процесот на продукција и дистрибуција на уметнички творби или информации, односно активноста на обезбедување на достапност на делото или информацијата до јавноста. Со издавачка дејност главно се занимаваат издавачките куќи, кои, зависно од видот на делата што ги објавуваат, може да бидат музички, информативни или новински, книгоиздателски, филмски, итн.

Традиционално, издаваштвото се однесува пред сѐ на книжевните дела и на весниците. Со развојот на технологијата, издаваштвото се проширува најпрво и на музички дела (плочи, касети, ЦД), филмски дела (видео, ЦД, ДВД) електронски книги, мрежни места, компјутерски игри, итн.

Издаваштвото ги вклучува фазите на развој, купување, уредување, графички дизајн, производство на медиум (на пр. печатење) и маркетинг и дистрибуција на делата.

Издаваштвото содржи и важни законски аспекти: авторски права, заштита на делата, заштита на изворот на информациите итн.

Поврзано
--------

* Книгоиздателство
* Музичко издаваштво

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85108871
* GND: 4132033-5
* BNF: cb13318593f (податоци)
* NDL: 00572431
* NKC: ph120092

 |

 |
Железничка станица Хајдарпаша
**Железничката станица Хајдарпаша** (турски: *Haydarpaşa Garı*) е почетна и главна железничка станица на азискиот дел од градот Истанбул, Турција. Првата станица била изградена во 1872 година.

Таа служи за железничко поврзување на градот со престолнината Анкара, и поретки други одредишта во Анадолија, како и со Багдад и Медина. Железничката мрежа на европските и азиските земји во моментов се поврзани со Босфорски ферибот и низ подводниот тунел „Мармарај" пуштен во употреба на 29 октомври 2013 г.

Поврзано
--------

* Железничка станица Сиркечи,
* Јавен транспорт во Истанбул

Наводи
------

1. ↑  „Истанбул го пушта во употреба тунелот под Босфор". Макфакс. Посетено на 2013-10-29. На `|first=` му недостасува `|last=` (help)CS1-одржување: бројчени имиња: список на автори (link)[*мртва врска*]

Надворешни врски
----------------

|  |  |
| --- | --- |
| Ризница | „Железничка станица Хајдарпаша" на Ризницата ? |

* Haydarpaşa Train Station Архивирано на 5 јуни 2008 г.
* Trains of Turkey - Istanbul Haydarpaşa

Координати: 40°59′46″ N; 29°01′07″ E﻿ / ﻿40.996111° СГШ; 29.018611° ИГД﻿ / 40.996111; 29.018611
**Илинден Спасе** - албански писател од македонско потекло, и син на писателот Стерјо Спасе.

Илинден Спасе е роден во април 1942 година во селото Глобочани, Долна Преспа, околија на Корча, Република Албанија. Основното образование го завршил во родното место, а дипломирал на филологија на Универзитетот во Тирана. Работел како учител, уредник, издавач на педагошкото списание на албански јазик (1970-2001), главен уредник на Издавачкиот совет на Институтот за педагошки студии во Тирана, научен работник во Училишниот Департмен (сектор за историја на образование) во Институт за педагошки студии.

Илинден Спaсе пишува на албански и македонски јазик. Автор е на две збирки раскази. Друштвото на писатели на Македонија го има прогласено за свој почесен член.
*За други значења на поимот **Илинден** воидете на појаснителната страница*
Патеката „Матка" на која се одржуваат натпреварите 
Плакат на ИКАС 2010 
**Илинденскиот кајак слалом** или **ИКАС** е меѓународен кајакарски натпревар на диви води кој се одржува во Македонија. Кајакарските работници во Скопје во 1969 година формирале Иницијативен одбор од 9 члена на чело со Мемед Шакир за основање на традиционални меѓународни кајакарски натпревари на диви води на реката Треска посветени на Илинден, националниот празник на Македонија. Благодарение на квалитетните материјални и кадровски услови, овој меѓународен натпревар е прифатен во годишниот календар на Меѓународната кајакарска федерација (ИЦФ). Овие натпревари се одржани 42 пати (до 2010), со учество на кајакари од југословенските републики, од балканските и од европските држави.

Наводи
------

1. ↑  „Кајак слаломот „Икас 2010" викендов на Матка". Сител. 31 март 2010 - 14:55. Посетено на 2010-06-13. Проверете ги датумските вредности во: `|date=` (help)
**Илва Елизабет Егехорн** (родена на 6 март 1950 година) е шведска поетеса, писателка и химнописец. Се зборува дека таа е меѓу најпознатите современи христијански писатели и поети во Шведска. Заедно со христијанската поезија, таа напишала за, како што се верува, првиот шведски албум за обожавање. Во други жанрови, таа направила „историска фантазија" за Густав Бадин, која се занимава со неговите слики како „љубовник" во шведската култура.

Наводи
------



1. ↑  The human image of God by Hans-Georg Ziebertz, pg 128
2. ↑  Religion and Popular Music in Europe: New Expressions of Sacred and Secular ... by Thomas Bossius, Andreas Hger, Keith Kahn; pg 57
3. ↑  The past is not dead: facts, fictions, and enduring racial stereotypes by Allan Richard Pred, pgs 54-56
Хрониките на пред Република Гана (15 век - 6 март 1957 година), вклучувајќи ги законодавните избори на Голд Коуст, 1956 година:
Во поголемиот дел од јужните земји од Сахара, по 500 година започнало да се развива земјоделството. Во тоа време започнале да се формираат првите организирани села. Кон крајот на класичната ера, во Западна Африка се создале голем број на кралства, од кои едно од најголемите и првите било Гана. Стара Гана зазимала територии од денешните држави Мавританија и Мали. Пред доаѓањето на европските трговци, Гана била периферно подрачје на кралството кое се наоѓало јужно од Сахара. Првите контакти на трговците од Европа со регионот биле кон 15 век. Главно, потчинетото население се користело за трговија со робови, а земјата се експлоатирала за откривање на злато. Велика Британија кон втората половина од 19 век ја зазеле територијата на денешна Гана.

Земјата во 1957 година станала првата земја која добила независност во регионот. Кваме Нкрума станал првиот реководител на земјата. Во 1966 година врз него бил извршен воен удар. По долгогодишни конфликти, на власт во 1981 година дошол Џери Раулингс, кој ги забранил политичките партии и промена на уставот. По воведувањето на повеќепартискиот систем, Џери Раулингс на двапати бил избран за претседател.



|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Историја на Африка |
| --- |
|  |
| Суверени држави | 

Алжир **·** Ангола **·** Бенин **·** Боцвана **·** Брег на Слоновата Коска **·** Буркина Фасо **·** Бурунди **·** Габон **·** Гамбија **·** Гана **·** Гвинеја **·** Гвинеја-Бисао **·** Египет1 **·** Екваторска Гвинеја **·** Еритреја **·** Есватини **·** Етиопија **·** Замбија **·** Зелен ’Рт **·** Зимбабве **·** ЈАР **·** Јужен Судан **·** Камерун **·** Кенија **·** Комори **·** Демократска Република Конго **·** Република Конго **·** Лесото **·** Либерија **·** Либија **·** Мавританија **·** Маврициус **·** Мадагаскар **·** Малави **·** Мали **·** Мароко **·** Мозамбик **·** Намибија **·** Нигер **·** Нигерија **·** Руанда **·** Сао Томе и Принсипе **·** Сејшели **·** Сенегал **·** Сиера Леоне **·** Сомалија **·** Судан **·** Танзанија **·** Того **·** Тунис **·** Уганда **·** ЦАР **·** Чад **·** Џибути
 |
|  |
| Непризнаени држави | 

Западна Сахара **·** Сомалиленд
 |
|  |
| Зависни земјии други територии | 

Западна Сахара **·** Пунтленд  **·** Јемен (Сокотра)  **·** Португалија (Мадеира)  **·** Обединето Кралство (Света Елена, Вознесение и Тристан да Куња)  **·** Франција (Мајот **·**  Расеани Острови **·** Реинион)  **·** Шпанија (Канарски Острови **·**  Сеута **·**  Суверени територии  **·**  Мелиља)
 |
|  |
| 1 прекуконтинентска држава |

 |
**Историјата на Африка** започнува со појава на хоминиди, архаични луѓе , пред околу 5,6 до 7,5 милиони години анатомски современи луѓе , во Источна Африка, и продолжува непречено во сегашноста како крпеница од разновидни и политички развиени национални држави. Најраната позната запишана историја се појавила во Кралството Куш , а подоцна и во Стар Египет , Сахел , Магреб и Африкански рог. По опустењето на Сахара, историјата на Северна Африка станала испреплетена со Блискиот Исток и Јужна Европа, додека проширувањето на Банту однесено од денешен Камерун , Западна Африка низ поголемиот дел од потсахарскиот континент во бранови помеѓу околу 1000 пр.н.е. и 0 н.е. создавајќи јазична заедница низ поголемиот дел од централниот и јужниот континент .
За време на средниот век , исламот се шири на запад од Арабија до Египет, преминувајќи ги Магреб и Сахел. Некои значајни предколонијални држави и општества во Африка се Ајурската империја, Д'мт , Адал султанат , Варшангали султанат , Кралството Нри , Нок култура , Мали империја , Сонгајската империја, Бенин империја, Ојо империја , Ашанти империја, Гана империја , Кралството Сен, Кралството Санор , Кралството Салоум, Кралството Баол , Кралството Кајор, Кралството Зимбабве , Кралство Конго, Империјата Каабу, Кралството Иле Ифе, Античка Картагина , Нумидија , Моретанија и Акссумитската империја. Во својот врв , пред европскиот колонијализам , се проценува дека Африка имала околу 10.000 различни држави и автономни групи со различни јазици и обичаи 
Од средината на 7 век , трговијата со арапски робови ги виде арапските муслимани што ги заробија Африканците по примирјето меѓу Калифатот Рашидун и Кралството Макуриа по Втората битка кај Донгола во 652 година. Тие беа транспортирани , заедно со Азијците и Европејците , преку Црвеното Море , Индискиот Океан и пустината Сахара. Од крајот на XV век , Европејците се приклучија на трговијата со робови што вклучуваа триаголна трговија , при што Португалците првично стекнувале робови преку трговиј а, а подоцна и со сила , како дел од трговијата со робови на Атлантикот. Тие превезувале поробени западни , централни и јужни Африканци во странство. Потоа, европската колонизација на Африка брзо се развила во борбата за Африка 1881-1914. Меѓуто а, по борбите за независност во многу делови на континентот , како и ослабената Европа по Втората светска војна 1939-1945 , се одржа деколонизација низ целиот континент , кулминирајќи во 1960 година во Африка

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Жорж Санд**, родена како Амантин Лисил Орор Дипен — истакната француски романописец од периодот на францускиот романтизам и воедно една од првите жени кои го достигнуваат врвот на светската литература. Била активна во феминистичките кругови во Париз, доживеала голем број на скандалозни афери за нејзината сексуална ориентација, големиот број на љубовници, начинот на облекување и постојаното движење во машки друштва. Својот врв го достигнува со романот „Малечката Фадета".

Животопис
---------

Родена е во 1804 година во Париз, во благородничко и плебејско семејство со име Орор Дипен. Нејзиниот живот и името ќе бидат поврзани со многу љубовни скандали, интимно ќе живее дури и со двајцата најнежни гении на романтизмот: со Алфред де Мисе и со композиторот и славен пијанист Фредерик Шопен. По катастрофалниот пораз на Париската пролетерска револуција во 1848 година, крајно разочарана, душевно скршена и расколебана во своите идеали, дефинитивно ќе се повлече во замокот на своите предци во Ноан, каде во селската тишина ќе најде утеха и неуморно ќе пишува, почитувана од селаните и нарекувана „добрата дама од Ноан". Жорж Санд била многу плодна авторка, со страсна, сензибилна и сентиментална природа што го пренела и во своето творештво. Годината на нејзината смрт не е прецизно позната но се знае дека починала во осмата деценија од 19 век.

Наводи
------

1. ↑  Паскал Гилевски, Раде Силјан, Романтизам, Матица Македонска, Скопје, 2004, стр. 199.

|  |  |
| --- | --- |
| Знаме на ФранцијаБиографска икона | *Оваа биографска статија за личност од Франција е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 46766944
* LCCN: n78081235
* ISNI: 0000 0001 2130 9531
* GND: 118605348
* SELIBR: 89431
* SUDOC: 027121577
* BNF: cb119236010 (податоци)
* BIBSYS: 90101800
* ULAN: 500054039
* MusicBrainz: f87a86ff-1911-475f-ab97-b011af7f6008
* NLA: 35474179
* NDL: 00455254
* NKC: jn19981002112
* RLS: 000083833
* BNE: XX996359
* CiNii: DA00662865
* RKD: 69540

 |

 |